CELEX: C2006/224/47
Language: lv
Date: 2006-09-16 00:00:00
Title: Lieta C-314/06: Lūgums sniegt prejudiciālu nolēmumu — izteikts ar Cour de cassation (Francija) 2006. gada 20. jūlija rīkojumu — Société Pipeline Méditerranée et Rhône ( SPMR ) pret Administration des douanes et droits indirects , Direction nationale du renseignement et des enquêtes douanières ( DNRED )

16.9.2006   
            
            
               LV
            
            
               Eiropas Savienības Oficiālais Vēstnesis
            
            
               C 224/25
            
         Lūgums sniegt prejudiciālu nolēmumu — izteikts ar Cour de cassation (Francija) 2006. gada 20. jūlija rīkojumu — Société Pipeline Méditerranée et Rhône (SPMR) pret Administration des douanes et droits indirects, Direction nationale du renseignement et des enquêtes douanières (DNRED)
   (Lieta C-314/06)
   (2006/C 224/47)
   Tiesvedības valoda — franču
   Iesniedzējtiesa
   Cour de cassation
   Lietas dalībnieki pamata procesā
   
      Prasītāja: Société Pipeline Méditerranée et Rhône (SPMR)
   
      Atbildētāja: Administration des douanes et droits indirects, Direction nationale du renseignement et des enquêtes douanières (DNRED)
   Prejudiciālie jautājumi
   
               1)
            
            
               Vai nepārvaramas varas jēdziens, kas ir pamatā zaudējumiem, kas radušies nodokļu atlikšanas režīmā Padomes 1992. gada 25. februāra Direktīvas 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību (1) 14. panta 1. punkta izpratnē, ir jāizprot kā neparedzami un nepārvarami apstākļi, kas radušies neatkarīgi no apstiprināta noliktavu saimnieka, kurš atsaucas uz šiem apstākļiem savas prasības par nodokļu atbrīvojumu pamatojumam, vai arī pietiek ar to, ka attiecībā uz apstiprinātu noliktavu saimnieku šie apstākļi ir bijuši nepārvarami?
            
         
               2)
            
            
               Vai produktu daļēju zaudējumu, kas notecējuši no naftas vada sakarā ar to, ka tie ir šķidrā veidā un ka zemes, uz kuras tie notecēja, struktūra neļāva tos atgūt un noveda pie to aplikšanas ar nodokli, var tikt uzskatīti par zaudējumiem preču īpatnību dēļ iepriekš minētās Direktīvas 92/12 14. panta 1. punkta izpratnē?
            
         
      (1)  OV L 76, 1. lpp.